અમેરિકન સાય-ફાય કોમેડી ફિલ્મ “બેક ટુ ધી ફ્યુચર” ઘણાએ જોઈ હશે. (આ ત્રણ ફિલ્મોની આખી શ્રેણી છે.) આ ફિલ્મમાં ‘હોવરબોર્ડ’ દર્શાવાયા છે. હોવર બોર્ડ એટલે પાણી કે બરફ પર સરકવા માટેના સ્કી-બોર્ડ જેવું પાટિયું, જે જમીનથી અધ્ધર રહીને હવામાં ઉડતું હોય. “બેક ટુ ધી ફ્યુચર” રીલીઝ થઇ એ સમયે ફિલ્મના ડિરેક્ટર રોબર્ટ ઝેમેકીસે એવી અફવા ઉડાડેલી, કે હોવરબોર્ડ સાચેસાચ વિકસાવાઈ ચૂક્યા છે, પરંતુ સરકાર આવા સાધનને મંજૂરી નથી આપતી! આજની તારીખે ૪૦% લોકો આ ગપગોળાને સાચો માને છે!